CELEX: 31980R1551
Language: el
Date: 1980-06-20 00:00:00
Title: Κανονισμός (ΕΟΚ) αριθ. 1551/80 της Επιτροπής της 20ής Ιουνίου 1980 περί έκτης τροποποιήσεως του κανονισμού (ΕΟΚ) αριθ. 557/79 «περί των λεπτομερειών εφαρμογής του καθεστώτος ενισχύσεως στην κατανάλωση για το ελαιόλαδο» και περί τροποποιήσεως του κανονισμού (ΕΟΚ) αριθ. 2041/75 «περί των ειδικών διαδικασιών εφαρμογής του καθεστώτος πιστοποιητικών εισαγωγής, εξαγωγής και προκαθορισμού στον τομέα των λιπαρών ουσιών»

Avis juridique important

|

31980R1551

Κανονισμός (ΕΟΚ) αριθ. 1551/80 της Επιτροπής της 20ής Ιουνίου 1980 περί έκτης τροποποιήσεως του κανονισμού (ΕΟΚ) αριθ. 557/79 «περί των λεπτομερειών εφαρμογής του καθεστώτος ενισχύσεως στην κατανάλωση για το ελαιόλαδο» και περί τροποποιήσεως του κανονισμού (ΕΟΚ) αριθ. 2041/75 «περί των ειδικών διαδικασιών εφαρμογής του καθεστώτος πιστοποιητικών εισαγωγής, εξαγωγής και προκαθορισμού στον τομέα των λιπαρών ουσιών»  

Επίσημη Εφημερίδα αριθ. L 153 της 21/06/1980 σ. 0021 - 0022 Φινλανδική ειδική έκδοση: Κεφάλαιο 3 τόμος 12 σ. 0047  Ελληνική ειδική έκδοση: Κεφάλαιο 03 τόμος 29 σ. 0023  Σουηδική ειδική έκδοση: Κεφάλαιο 3 τόμος 12 σ. 0047  Ισπανική ειδική έκδοση: Κεφάλαιο 03 τόμος 18 σ. 0135  Πορτογαλική ειδική έκδοση : Κεφάλαιο 03 τόμος 18 σ. 0135 

ΚΑΝΟΝΙΣΜΟΣ (ΕΟΚ) αριθ. 1551/80 ΤΗΣ ΕΠΙΤΡΟΠΗΣ της 20ής Ιουνίου 1980 περί έκτης τροποποιήσεως του κανονισμού (ΕΟΚ) αριθ. 557/79 "περί των λεπτομερειών εφαρμογής του καθεστώτος ενισχύσεως στην κατανάλωση για το ελαιόλαδο" και περί τροποποιήσεως του  κανονισμού (ΕΟΚ) αριθ. 2041/75 "περί των ειδικών διαδικασιών εφαρμογής του καθεστώτος πιστοποιητικών εισαγωγής, εξαγωγής και προκαθορισμού στον τομέα των λιπαρών ουσιών"Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό αριθ. 136/66/ΕΟΚ του Συμβουλίου της 22ας Σεπτεμβρίου 1966 περί δημιουργίας κοινής οργανώσεως αγοράς στον τομέα των λιπαρών ουσιών(1), όπως τροποποιήθηκε τελευταία από τον κανονισμό (ΕΟΚ) αριθ. 590/79(2), και ιδίως το άρθρο 11 παράγραφος 5,   Εκτιμώντας:  ότι, δυνάμει του άρθρου 13 παράγραφος 1 του κανονισμού (ΕΟΚ) αριθ. 557/79 της Επιτροπής(3), όπως τροποποιήθηκε τελευταία από τον κανονισμό (ΕΟΚ) αριθ. 338/80(4), η θέση σε ελεύθερη κυκλοφορία ελαιολάδων εκτός των βρωσίμων παρθένων ελαιολάδων και των  εξευγενισμένων ελαιολάδων που παρουσιάζονται σε άμεσες συσκευασίες με καθαρό περιεχόμενο κατώτερο ή ίσο των πέντε λίτρων υπόκειται στην παροχή ασφαλείας- ότι η πρόσφατη πείρα αποκαλύπτει ασυνήθη ανάπτυξη των εισαγωγών των βρωσίμων ελαιολάδων και των εξευγενισμένων ελαιολάδων που εμφανίζονται σε συσκευασίες κατώτερες ή ίσες των πέντε λίτρων- ότι υπάρχει κίνδυνος τα εν λόγω έλαια να μην τεθούν στην  κατανάλωση αμέσως ως έχουν αλλά να αποτελέσουν αντικείμενο ανασυσκευασίας με σκοπό να τύχουν της ενισχύσεως στην κατανάλωση- ότι για να περιοριστεί ο αναφερόμενος ανωτέρω κίνδυνος, κρίνεται σκόπιμο να περιοριστεί για μία ορισμένη περίοδο η δυναμικότητα  των συσκευασιών που δύνανται να εξαιρεθούν από την παροχή της ασφαλείας- ότι ο κανονισμός (ΕΟΚ) αριθ. 2041/75 της Επιτροπής(5), όπως τροποποιήθηκε τελευταία από τον κανονισμό (ΕΟΚ) αριθ. 1479/79(6), προβλέπει τις πληροφορίες που πρέπει να αναφέρονται στο τετραγωνίδιο 12 του πιστοποιητικού εισαγωγής- ότι πρέπει να  προσαρμοσθούν οι πληροφορίες αυτές λόγω της τροποποιήσεως του κανονισμού (ΕΟΚ) αριθ. 557/79- ότι τα μέτρα που προβλέπονται από τον παρόντα κανονισμό είναι σύμφωνα με τη γνώμη της Επιτροπής Διαχειρίσεως Λιπαρών Ουσιών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Ο κανονισμός (ΕΟΚ) αριθ. 557/79 τροποποιείται ως ακολούθως:  1. Στο άρθρο 13 παράγραφος 1 προστίθεται η ακόλουθη παράγραφος:  "Εν τούτοις, κατά την περίοδο από 4ης Ιουλίου 1980 μέχρι την 31η Οκτωβρίου 1980, εξαιρούνται της παροχής ασφαλείας τα ελαιόλαδα των διακρίσεων 15.07 A I α) και 15.07 A II του Κοινού Δασμολογίου, που παρουσιάζονται σε άμεσες συσκευασίες με καθαρό  περιεχόμενο κατώτερο ή ίσο του ενός λίτρου." 2. Στο άρθρο 14 παράγραφος 1 προστίθεται το ακόλουθο γράμμα:  "ή ε) εφ' όσον παρασχεθούν ικανοποιητικές αποδείξεις στο Κράτος Μέλος ότι το έλαιο των διακρίσεων 15.07 A I α) και 15.07 A II του Κοινού Δασμολογίου που εισάγεται κατά την περίοδο από 4ης Ιουλίου 1980 μέχρι 31ης Οκτωβρίου 1980 σε άμεσες συσκευασίες με  καθαρό περιεχόμενο ανώτερο του ενός λίτρου και κατώτερο ή ίσο των πέντε λίτρων, έχει διατεθεί, ως έχει στην αρχική του συσκευασία, στο λιανικό εμπόριο του Κράτους Μέλους στο οποίο εισέρχεται σε ελεύθερη κυκλοφορία."  Άρθρο 2  Το ακόλουθο άρθρο 2β παρεμβάλλεται στον κανονισμό (ΕΟΚ) αριθ. 2041/75:  "Άρθρο 2β 1. Κατά παρέκκλιση από τις διατάξεις του άρθρου 2α, η αίτηση πιστοποιητικού εισαγωγής περί των προϊόντων που αναφέρονται στο άρθρο 1 παράγραφος 2 περίπτωση γ) του κανονισμού αριθ. 136/66/ΕΟΚ, που κατατίθεται κατά την έννοια του άρθρου 6 του κανονισμού  (ΕΟΚ) αριθ. 193/75, κατά την περίοδο από 28ης Ιουνίου 1980 μέχρι την 31η Οκτωβρίου 1980, υπόκειται στις διατάξεις που αναφέρονται στην παράγραφο 2.  2. Η αίτηση του πιστοποιητικού εισαγωγής και το πιστοποιητικό περιλαμβάνουν στο τετραγωνίδιο 12 μία από τις ακόλουθες μνείες:  "Εισαγωγή χύδην ή σε άμεσες συσκευασίες ανώτερες του ενός λίτρου"- "Importation in bulk or in immediate containers of more than 1 litre"- "Importation en vrac ou en emballages immediats superieurs a 1 litre"- "Indforsel uemballeret eller i indre emballager pa over 1 liter"- "Einfuhr lose oder in unmittelbaren Umschlieβungen von mehr als 1 Liter"- "Importazione alla rinfusa o in imballaggi immediati superiori a 1 litro"- "Invoer onverpakt of in onmiddelijke verpakkingen van meer dan 1 liter"- ή:  "Εισαγωγή σε άμεσες συσκευασίες κατώτερες ή ίσες από/με ένα λίτρο"- "Importation in immediate containers of 1 litre or less"- "Importation en emballages immediats inferieurs ou egaux a 1 litre"- "Indforsel i indre emballager pa hojst 1 liter"- "Einfuhr in unmittelbaren Umschlieβungen von hoechstens 1 Liter"- "Importazioni in imballaggi immediati inferiori o uguali a 1 litro"- "Invoer in onmiddellijke verpakkingen van ten hoogste 1 liter".  Το πιστοποιητικό ισχύει μόνο για το προϊόν που εμφανίζεται κατ' αυτόν τον τρόπο."  Άρθρο 3  Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.  Έγινε στις Βρυξέλλες, στις 20 Ιουνίου 1980.  Για την Επιτροπή Finn GUNDELACH Αντιπρόεδρος  (1) ΕΕ αριθ. 172 της 30.9.1966, σ. 3025/66.  (2) ΕΕ αριθ. Ν 78 της 30.3.1979, σ. 1.  (3) ΕΕ αριθ. Ν 73 της 24.3.1979, σ. 13.  (4) ΕΕ αριθ. Ν 37 της 14.2.1980, σ. 19.  (5) ΕΕ αριθ. Ν 213 της 11.8.1975, σ. 1.  (6) ΕΕ αριθ. Ν 180 της 7.7.1979, σ. 12.